**פרק ראשון** (14 נקודות)

ענו על אחת מהשאלות 1 – 2 (14 נקודות).

1. כחלק מנזקי משבר הקורנה, בוטלו הופעות ואירועים. במועצה לצרכנות התקבלו תלונות נגד משרדי כרטיסים ומארגני אירועים ומפיקים שלטענת הצרכנים לא מחזירים כסף. בחלק מהמקרים המארגנים אומרים שניתן יהיה להשתמש בכרטיס להופעה עתידית, אך מועדה אינו ידוע. ההופעות בוטלו לאור הוראות הדין האוסרות על התקהלות, ומכאן שאין אפשרות לקיים את ההופעה שאליה נרכשו הכרטיסים.

חלק מרוכשי הכרטיסים, באחד המועדונים, שביקשו לקבל את כספם בחזרה נענו בשלילה, וניתנה להם האפשרות להשתמש בכרטיסים להופעה במועד מאוחר יותר. חלק מרוכשי הכרטיסים הודיעו למועדון, כי הם דורשים את כספם, והם לא רוצים זיכוי למועד לא ידוע.

לאחר סירובו של בעל המועדון להחזיר את הכסף בעבור הכרטיסים שנקנו, פנו חלק מהרוכשים לבית המשפט, ותבעו את בעלי המועדון, להחזיר להם את הכספים ששילמו להופעה.

1. **ציין והצג**, על-פי איזה עקרון דמוקרטי פעלו בעלי המועדונים כשביטלו את ההופעה.

 **הסבר** תשובתך על פי הקטע שלפניך.

1. **ציין-** **עקרון שלטון החוק**.
2. **הצג-** שלטון החוק במדינה דמוקרטית קובע את כללי ההתנהגות באמצעות חוקים אשר מחייבים הן את האזרחים והן את השלטון. חובת הציות לחוק חלה על כולם. החוקים נחקקים ע"י הרשות המחוקקת, שמבטאת את ריבונות העם. החוקים צריכים להיות שוויוניים מבחינת תוכנם ואכיפתם. החוק מבהיר לאזרחים ולשלטון מה המותר והאסור.
3. **הסבר-** העיקרון הדמוקרטי על-פיו פעלו בעלי המועדונים שביטלו את ההופעה, **עקרון שלטון החוק**. ההופעות השונות בוטלו בגלל התפרצות מחלת הקורנה, זו הייתה הדין ע"י החוק. הייתה זו הוראה של הממשלה, שאסרה על התקהלות, ומכאן שהיה צורך לבטל את ההופעות. הם צייתו לחוק, להוראת הדין. "..ההופעות בוטלו לאור הוראות הדין האוסרות על התקהלות, ומכאן שאין אפשרות לקיים את ההופעה שאליה נרכשו הכרטיסים".
4. **ציין והצג** את לאיזה סוג המשפט הופנתה התביעה של חלק מרוכשי הכרטיסים.

**הסבר** תשובתך על פי הקטע שלפניך.

**ציין- משפט אזרחי.**

**הצג-** עוסק בסכסוכים שבין אדם לחברו. המשפט מכריע בסכסוך בין הצדדים על פי החוק והראיות. התובע הוא אדם או תאגיד (לרבות המדינה או רשות מקומית) והנתבע הוא אדם או תאגיד. במשפט אזרחי אין ענישה ובסופו מתקבלת החלטה על חיוב כספי של המפסיד או הוראה אחרת לביצוע.

**הסבר-** סוג המשפט שאליו הופנתה התביעה של חלק מרוכשי הכרטיסים, **משפט אזרחי**, המשפט לא עוסק בעברות על החוק הפוגעת בשלום הציבור, לא המדינה היא התובעת. מי שתבעו הם רוכשי הכרטיסים שדרשו קבלת פיצוי כספי בעקבות ביטול ההופעה. הם לא רצו כרטיסים להופעה בעתיד. בעלי המועדון סירבו להחזיר את הכסף בעבור ההופעה שבוטלה, ובמקום זה רצו לתת לרוכשי הכרטיסים שימוש בכרטיסים להופעה עתידית. לאחר סירובם של בעלי המועדונים, רוכשי הכרטיסים עתרו לבית המשפט, במשפט אזרחי, כדי לקבל החזר כספי. " לאחר סירובו של בעל המועדון להחזיר את הכסף בעבור הכרטיסים שנקנו, פנו חלק מהרוכשים לבית המשפט, ותבעו את בעלי המועדון, להחזיר להם את הכספים ששילמו להופעה".

1. במרשם האוכלוסין של ישראל רשומה דתו של כל אחד מן האזרחים. אחד מחברי הכנסת ביקש לשנות את כללי הרישום, כך שכל אזרח יוכל לבחור להירשם כחסר דת. התומכים בהצעה הסבירו שדתו של אדם היא עניין אישי והוא לא צריך להיות מעניינה של המדינה. לדבריהם, המדינה צריכה לדבוק רק בעקרונות הדמוקרטיים המשותפים לכל, בדגש על חירות ושוויון, ולהימנע ממתן יחס שונה לאנשים לפי דתם.

חברי כנסת שהתנגדו להצעה, טענו כי מדינת ישראל היא מדינת יהודית, ומכאן שאין זה מתקבל על הדעת, שאזרח יוכל לבחור להירשם כחסר דת. המהות של מדינת ישראל, שיש בה תרבות, ומורשת ייחודית ולדת היהודית יש מקום מרכזי. במידה ותהיה אפשרות לבחור ולהירשם כחסר דת, מדינת ישראל תאבד את הצביון היהודי שלה ותהיה מדינה ככל המדינות, ולא לשם כך נוסדה מדינה ישראל.

 **ציין והצג** את העמדה ("החלום") בנוגע לאופייה הדתי-תרבותי של המדינה, אשר באה לידי ביטוי בדברי התומכים בהצעה.

**הסבר** כיצד תשובתך על פי הקטע שלפניך.

ציין- **מדינה חילונית שיש בה הפרדה מלאה בין הדת למדינה**.

הצג- מקור הסמכות במדינה הוא ציבור האזרחים. המדינה יהודית מבחינה לאומית אך יש להפריד לחלוטין בין הדת והמורשת היהודית לבין המדינה/המוסדות הפוליטיים, למעט בתחום הסמלים. אין זה מתפקידה של המדינה לחוקק חוקים בעלי אופי דתי, להעניק שירותים דתיים או להתערב בענייני דת, אך עליה לאפשר קיום פולחן דתי פרטי.

1. הסבר- העמדה ("החלום") בנוגע לאופייה הדתי-תרבותי של המדינה, אשר באה לידי ביטוי בדברי התומכים בהצעה, **מדינה חילונית שיש בה הפרדה מלאה בין הדת למדינה**. אחד מחברי הכנסת ביקש שעניין הדת לא ירשם במרשם האוכלוסין, וזאת שעניין הדת הוא לא חלק מתפקידיה של המדינה, ואין למדינה מקום להתערב בנושאי הדת- הפרדת בין הדת למדינה, ולכן אין לרשום במרשם האוכלוסין את השתייכותם הדתית של אזרחי המדינה. "... שדתו של אדם היא עניין אישי והוא לא צריך להיות מעניינה של המדינה. לדבריהם, המדינה צריכה לדבוק רק בעקרונות הדמוקרטיים המשותפים לכל, בדגש על חירות ושוויון, ולהימנע ממתן יחס שונה לאנשים לפי דתם".
2. **ציין והצג** את סוג הלאומיות שבא לידי ביטוי בדברי חברי הכנסת שהתנגדו לתומכי ההצעה.

**הסבר** תשובתך על פי הקטע שלפניך.

**ציין- לאומיות אתנית תרבותית.**

**הצג-** מתבססת על מוצא, שפה, תרבות, מנהגים, מסורות, אורחות חיים והיסטוריה, (לפעמים גם דת משותפת). מאפיינים אלה מייחדים את הלאום קבוצות אחרות, מאחדים את חבריו ויוצרים ביניהם תודעה של שייכות.

**הסבר-** סוג הלאומיות שבא לידי ביטוי בדברי חברי הכנסת שהתנגדו לתומכי ההצעה, **לאומיות אתנית תרבותית,** כי תומכי ההצעה טוענים שמדינת ישראל היא מדינה יהודית, שמבוססת על תרבות, מורשת ייחודית ודת ייחודית-היהדות. במידה ויתאפשר לאזרחי המדינה לרשום עצמם כחסרי דתי, ובמידה והמדינה לא תתערב בנושאי דת ומדינה, מדינת ישראל תאבד את כל הייחודיות שלה, ואת הביסוס ללאומיות האתנית-תרבותי שלה, את הצביון הדתי שלה. לא בעבור זה נוסדה המדינה. " המהות של מדינת ישראל, שיש בה תרבות, ומורשת ייחודית ולדת היהודית יש מקום מרכזי. במידה ותהיה אפשרות לבחור ולהירשם כחסר דת, מדינת ישראל תאבד את הצביון היהודי שלה ותהיה מדינה ככל המדינות, ולא לשם כך נוסדה מדינה ישראל".

**פרק שני** (40 נקודות)

ענו על שתים מהשאלות 3 – 7 (לכל שאלה – 10 נקודות).

1. **הצג את המושג "עקרון הפרדת רשויות" וחשיבותו.**
2. מתן סמכות ייחודית לכל רשות שלטונית, ופעולה שלה בנפרד משתי הרשויות האחרות. ההפרדה בין הרשויות אינה מוחלטת, ולכל אחת מהן ניתנה היכולת לבלום ולרסן את עוצמתן של שתי הרשויות האחרות. פיצול הכוח השלטוני לשלוש רשויות: מחוקקת, מבצעת ושופטת. במטרה להגביל את השלטון, למנוע את ריכוז הכוח בידי גורם שלטוני אחר, לקדם יעילות ולקדם הגנה על זכויות האדם.

**(5) חשיבותו של עקרון הפרדת רשויות:**
1. להבטיח את השמירה על מימוש זכויות אדם ואזרח.
2. למנוע את ריכוז הכוח בידי גוף שלטוני אחד- "איזונים ובלמים"
3. למנוע עריצות שלטון.
4. להבטיח תפקוד ויעילות של המערכת השלטונית כולה.

1. **הצג שניים מתפקידי הכנסת, המגבילים את הרשות המבצעת.**
2. **כינון ממשלה**- מכוננת את הממשלה ומוסמכת להצביע אי-אמון בממשלה.
3. ח**קיקה**- חקיקת חוקים. הממשלה מחויבת לפעול על-פי חוק הכנסת.
4. **מנגנון פיקוח וביקורת**- מהווה מנגנון פיקוח פורמאלי/מפקחת ומבקרת את מדיניותה ופעולותיה של הרשות המבצעת ע"י אופוזיציה, ועדות, אישור תקציב וכלים פרלמנטריים.
5. **הסבר את ההבדל בין זכויות טבעיות לזכויות חברתיות.**

**זכויות טבעיות**-זכויות **המוקנות** לאדם באשר הוא אדם, והן אינן מוענקות ע"י השלטון ואינן תלויות בו. המדינה אינה יכולה לקחת אותן באופן שרירותי.

**זכויות חברתיות**- אלה זכויות הניתנות, **מוענקות** ע"י המדינה במטרה להבטיח קיום אנושי בכבוד ולהבטיח רמת חיים בסיסית, והיקפן תלוי במדיניות החברתית-כלכלית של המדינה, ומכאן שהשלטון/המדינה יכולה לקחת/לא לתת זכויות אלה.

1. **הצג שני ביטויים להכרה במיעוטים במרחב הציבורי במדינת ישראל.**
2. לשפה הערבית מעמד מיוחד.
3. מועדים של המיעוטים מוכרים להם כימי חופשה.
4. בני העדות הלא יהודיות כפופים לשיפוט הדתי של בתי הדין על פי דתם בנושאי אישות.
5. מערכות חינוך נפרדות המנהלות בשפתם.
6. שמירה על המקומות הקדושים.
7. **הבא שתי דוגמאות מהכרזת העצמאות המבטאות מחויבות לאופי היהודי של מדינת ישראל.**
8. **עידוד עלייה וקיבוץ גלויות** - "מדינת ישראל תהיה פתוחה לעלייה יהודית ולקיבוץ גלויות".
9. **נאמנות למסורת יהודית** – "החרות, הצדק והשלום לאור חזונם של נביאי ישראל".
10. **הקמת מדינה יהודית בא"**י- בתוקף זכותנו הטבעית והיסטורית ועל יסוד החלטת עצרת האומות. המאוחדות אנו מכריזים בזאת על הקמת מדינה יהודית בארץ ישראל – היא מדינת ישראל".

**ענה על אחת מהשאלות 12-8 (לשאלה –14 נקודות).** **בהתאם לאחד האשכולות שלמדת.**

8. **(אשכול העולם היהודי).**

א. **הצג** את המושג "חוק שעות עבודה ומנוחה".

(4) החוק מגדיר את שעות העבודה וימי עבודה ומנוחה במשק. ליהודים נקבעה **השבת** כיום השבתון השבועי. ללא יהודים-בשישי, שבת או ראשון לפי בחירתם.

ב. **הצג** את מאפייניה של החברה הדתית-לאומית.

(4) שואפת לשמירת מצוות מטעמים דתיים. משתלבים בחיי המדינה -בעבודה בענפי המשק השונים, באקדמיה ובמדע, בחיי התרבות והאמנות, בתקשורת ובשירות בצה”ל. ביסוד ההשקפה הדתית עומדת התפיסה שלפיה קיימת התאמה בין נאמנות לערכי המסורת וההלכה לבין פתיחות לערכי התרבות החילונית, שילוב של התחדשות, עם **שמירה על קדוּשה והתנגדות לחילוּן**. סיסמתם "ארץ ישראל לעם ישראל על פי תורת ישראל". ההתייחסות כלפי החילונים "תהא גוי בביתך ויהודי בצאתך". רואים את הקמת מדינת ישראל כ"אתחלתא ד'גאולה", ביאת ימות המשיח. מתנגדים לשירת נשים בציבור.

ג. **הסבר** כיצד "חוק שעות עבודה ומנוחה" מהווה את אחד מגורמי השסע הדתי, בחברה הדתית-לאומית.

(6) בתפיסה הדתית השבת היא יום קדוש, סמל העם היהודי, על-פי עשרת הדיברות ובגלל ששמרה על שלמותו וייחודו לאורך הדורות של העם היהודי, ומכאן שיש לשמור על השבת ועל קדושתה עפ"י ההלכה. הציבור החילוני רואה בשבת יום מנוחה מעבודה ולא יום קודש. בין שתי הקבוצות מתנהל מאבק על אופי השבת בפרהסיה. הציבור הדתי-לאומי, דורש כי לא תהא כל מלאכה ופעילות בשבת, ומכאן שיש לאכוף את "חוק שעות עבודה ומנוחה", כלשון החוק-יום שבתון, ואילו החברה החילונית רואה בחוק כערך של זכויות העובדים, וכל אחד יעשה בת כפי שהוא רואה, ומתנגד לפגיעה בחופש מדת, ושלא יכפו עליו את אורחות הדת, ובייחוד בשבת.

**פרק שלישי** (26 נקודות)

**קראו את הקטע וענו על שתיים מהשאלות 13-15. (כל שאלה 13 נקודות).**

**תזכורת: בשלב ההסבר עליך לבסס את דבריך על הקטע ולקשר בינו לבין המושג שהצגת.**

הדיון על קיום בחירות במועדן בעיצומו של משבר הקורנה עלה לראש סדר העדיפויות הפוליטי במדינות רבות שמתכוננות לערוך בחירות. החשש שמדינות דמוקרטיות ינצלו את משבר הקורנה וידחו את מועדי הבחירות, בטענה של שלום הציבור. אחד המאפיינים המעצבים והמהותיים של דמוקרטיה הוא עריכת בחירות שגרתיות בחלוף תקופה מוסכמת. הדרישה לקיום בחירות סדירות אף קודשה ע"י העצרת הכללית של האו"ם ומהווה בסיס חשוב במשפט הבינלאומי, ותשתית לחוקות של מדינות רבות.

ממשלות מכהנות יוכלו להחליט ולקבוע שלא לערוך בחירות כדי לשמור על שלום הציבור, ולמעשה עלולות ליצור מצב שבעתות משבר הן אלה שמחליטות וקובעות בעבור האזרחים כיצד יראה השלטון. לטענת הממשלות בעת בחירות, התורים הארוכים של בוחרים בתחנות הקלפי, פקידים שסופרים פתקים באולמות צפופים, עצרות בחירות הומות אדם, חלוקת עלונים מדלת לדלת ובצמתי רחובות הם הזדמנות מושלמת להפצת הנגיף. מכאן שחובתה של ממשלה אחראית להוציא תקנות שידחו את הבחירות למועד אחר.

בעיה שנובעת מאי-דחיית בחירות במהלך מגפה היא האפשרות של שיעור הצבעה נמוך מהרגיל, ובכך הציבור לא יוכל להביא לידי ביטוי את מגוון הדעות שבעם. ככל ששיעור ההצבעה גבוהה יותר, כך גם הסיכוי שבוחרים בעלי דעות מגוונות, השקפות עולם, צרכים ורצונות שונים בחברה, יבואו לידי ביטוי, ובכך אחד העקרונות החושבים של הדמוקרטיה יתממש. (מעובד מ"דה-מרקר" 8/5/20, טלי גולדשטיין).

1. **הצג** שני מאפיינים של בחירות דמוקרטיות.
2. **שני מאפייניםשל בחירות דמוקרטיות:**

**כלליות**- כל אזרחי המדינה זכאים לבחור ולהיבחר למוסדות הנבחרים במדינה במגבלות הכתובות בחוק.

**חשאיות**- איש מלבד הבוחר לא יודע במי בחר. מובטח שהבוחר לא יושפע מלחצים של גורמים שונים.

**מחזוריות** -הבחירות חוזרות במרווחי זמן ידועים וסדירים הקבועים בחוק.

**שוויוניות-** קולו של כל מצביע שווה למשנהו

**התמודדות חופשית**- הבחירות מאפשרות תחרות הוגנת המבוססת על חירויות וזכויות פוליטי

1. **הסבר** כיצד אחד מהמאפיינים שהצגת בא לידי ביטוי בקטע שלפניך.

**המאפיין שהצגתי שבא לידי ביטוי בקטע, בחירות מחזוריות** -הבחירות חוזרות במרווחי זמן ידועים וסדירים הקבועים בחוק. אחד הקשיים של משבר הקורנה, שמדיניות ינצלו את המשבר, ויפגעו במאפיין זה, ולא יקיימו את הבחירות במועדן, כפי שמתחייב בחוק, ובכך יפגעו במהותן של בחירות דמוקרטיות "אחד המאפיינים המעצבים והמהותיים של דמוקרטיה הוא עריכת בחירות שגרתיות בחלוף תקופה מוסכמת".

1. **הצג** שתי סמכויות הממשלה.

**קביעת מדיניות וביצועה** תפקיד הממשלה לעצב מדיניות חוץ וביטחון, לעצב תפיסות כלכליות וחברתיות ולקדם אותן באמצעות משרדי הממשלה. כל ממשלה תעצב את מדיניות הפנים והחוץ בהתאם "לקווי היסוד" שלה. **הסמכות השיורית של הממשלה-** "הממשלה מוסמכת לעשות בשם המדינה, בכפוף לכל דין, כל פעולה שעשייתה אינה מוטלת בדין על רשות אחרת"- הממשלה מוסמכת לעשות בשם המדינה כל פעולה שאינה מוטלת בחוק על רשות אחרת.

**קביעת תקנות: חקיקת משנה** –חקיקה הנעשית ע"י הרשות המבצעת באמצעות: צווים, חוקים, תקנות וחוקי עזר עירוניים. נועדה לאפשר ביצוע החוק וקידום מטרותיו. אסור שחקיקת משנה תסתור חקיקה ראשית. חקיקת משנה נתונה לפיקוח של הכנסת.

**תקנות שעת חירום (תקש"ח)-** הממשלה מוסמכת להתקין תקנות לשעת חירום לטובת הגנת המדינה, ביטחון הציבור וקיום אספקה ושירותים חיוניים.ניתן להתקינן רק כאשר מוכרז מצב חירות במדינה ע"י הכנסת.

**הסבר** כיצד אחת מהסמכויות שהצגת באה לידי ביטוי בקטע שלפניך.

**הסמכויות של הממשלה שהצגתי- תקנות שעת חירום (תקש"ח)-** הממשלה מוסמכת להתקין תקנות לשעת חירום לטובת הגנת המדינה, ביטחון הציבור וקיום אספקה ושירותים חיוניים. הממשלה פרסמה תקנות שעת חירום כתוצא ממשבר הקורנה, בגלל האפשרות לשלום הציבור שיפגע. מכאן שבתקופת זו ניתן להתקינן תקנות הקובעות כיצד יפעל השלטון. תפקיד המדינה לשמור על אזרחיה. היישום לכך בא ליד ביטוי בתקנות שעת חירום. "... ממשלות מכהנות יוכלו להחליט ולקבוע שלא לערוך בחירות כדי לשמור על שלום הציבור, ולמעשה עלולות ליצור מצב שבעתות משבר הן אלה שמחליטות וקובעות בעבור האזרחים כיצד יראה השלטון.... מכאן שחובתה של ממשלה אחראית להוציא תקנות שידחו את הבחירות למועד אחר".

**הצג את המושג "עקרון הפלורליזם".**

הכרה בעקרון של ריבוי, מגוון דעות עמדות של אנשים או קבוצות. תמיכה בקיום וביטוי של מגוון דעות, עמדות של אנשים או קבוצות בחברה

הסבר את העמדה של **כותבת המאמר** בעניין עקרון הפלורליזם.

עמדת כותבת המאמר, שבמידה ויתקיימו הבחירות במועדן, לא יגיעו בוחרים רבים לקלפי, ולא ישמעו מגוון הדעות השעות שיש בהם, ובכך יפגע רעיון הפלורליזם. דעות מגוונות, השקפות עולם שונים ורצונות שונים ומגוונים של העם לא יבואו לידי ביטוי, ובכך יפגע עקרון הפלורליזם. "...בעיה שנובעת מאי-דחיית בחירות במהלך מגפה היא האפשרות של שיעור הצבעה נמוך מהרגיל, ובכך הציבור לא יוכל להביא לידי ביטוי את מגוון הדעות שבעם. ככל ששיעור ההצבעה גבוהה יותר, כך גם הסיכוי שבוחרים בעלי דעות מגוונות, השקפות עולם, צרכים ורצונות שונים בחברה

**פרק רביעי חובה לענות על שאלה אחת- משאלות 16-17.**

 ענו על אחת מן השאלות 16-18 (13 נקודות לכל שאלה).

16. מנהל כספים במוסד ממשלתי נחקר בחשד שלא נהג כראוי בתקציב שקיבל. המנהל טען שהוא לא לקח שקל אחד לכיסו. לדבריו, אמנם הוא קיבל תקציב מהמדינה בכדי לתת שירות מסוים לאזרחים, אך הוא החליט שהשירות הזה חשוב פחות משירות אחר שהוא רגיל לתת לאזרחים שבתחום אחריותו ולכן העביר את הכסף, ללא אישור, לטובת שירות אחר.

**ציין והצג** את סוג העבריינות של מנהל הכספים.

**(2)ציין- עבריינות שלטונית ציבורית.**

1. **הצג**-הפרת החוק ע"י אדם המשמש בתפקיד במערכת השלטונית, כדי להשיג רווח למגזר כלשהו או לטובת הכלל מנוקדת מבטו של מפר החוק. העבריינות נעשית תוך ניצול סמכות לרעה, שימוש במשאבים של הציבור והפרת חובת האמון המוטלת על משרתי הציבור. עלולה לפגוע באמון הציבור במערכת השלטונית, ולייצר חוסר שוויון בין קבוצות בחברה.

**(7) הסבר-** סוג העבריינות של מנהל הכספים, **עבריינות שלטונית-ציבורית,** הוא לקח את התקציב המיועד למטרה מסוימת וניצל אותה בעבור מטרה אחרת, שלדעתו הייתה יותר חשובה. הוא לקח כסף מהתקציב לא למען רווח אישי כלשהו, אלא השתמש במשאבי הציבור, משאבי המדינה בעבור מטרות שנראו לו יותר חשובות ".. המנהל טען שהוא לא לקח שקל אחד לכיסו.... הוא החליט שהשירות הזה חשוב פחות משירות אחר שהוא רגיל לתת לאזרחים שבתחום אחריותו ולכן העביר את הכסף, ללא אישור, לטובת שירות אחר".

17. הסוכנות היהודית אחראית מטעם המדינה על הקשר עם קהילות יהודיות בתפוצות. לאחרונה יזמה הסוכנות מיזם חדש בו שליחים ישראלים ששבו ארצה משליחות בתפוצות יקבלו כלים ועזרה בשמירה על קשר מול קהילותיהם גם לאחר סיום השליחות. בכיר הדגיש כי מהלך זה יחזק את הקשר בין מדינת ישראל לעם היהודי בתפוצות וכן יסייע לשמר את המורשת היהודית של כל קהילות העם היהודי. לדבריו, במהלך זה הסוכנות היהודית מצליחה לקיים באופן משמעותי ואמיץ את אחד מחוקי היסוד.

**ציין והצג** את חוק היסוד שעליו התבסס בכיר הסוכנות.

**ציין- חוק יסוד: הלאום**

**הצג-** מדינת ישראל היא מדינת הלאום של העם היהודי, שבה זכותו הטבעית להגדרה עצמית. החוק מעגן את מעמדם של סמלי המדינה, דגל והתקווה כהמנון המדינה, לוח השנה העברי וחגי ישראל והשפה העברית כשפת המדינה. המדינה תעודד התיישבות יהודית, ירושלים השלמה והמאוחדת בירתה. הערבית תחשב כשפה בעלת מעמד מיוחד.

**הסבר** כיצד חוק יסוד זה בא לידי ביטוי בדברי הבכיר.

**הסבר**- חוק היסוד שעליו התבסס בכיר הסוכנות, **חוק יסוד: הלאום**, כי אחד מסעיפי חוק הלאום-הקשר עם העם היהודי, המדינה תשקוד על הבטחת שלומם של בני העם היהודי ושל אזרחיה הנתונים בצרה ובשביה בשל יהדותם או בשל אזרחות תפעל בתפוצות לשימור הזיקה בין המדינה ובין בני העם היהודי ושימור המורשת התרבותית, ההיסטורית והדתית של העם היהודי בקרב יהדות התפוצות. מכאן, המיזם הוא במתן כלים בשמירה על הקשר מול הקהילות היהודיות, כדי להמשיך ולחזק את הקשר בין מדינת ישראל לעם היהודי בתפוצות ובכך לשמור ולשמר את המורשת היהודית של יהודי התפוצות. "... כי מהלך זה יחזק את הקשר בין מדינת ישראל לעם היהודי בתפוצות וכן יסייע לשמר את המורשת היהודית של כל קהילות העם היהודי..".

18.  בעקבות משבר הקורנה, השבעת ממשלה חדשה וכניסתו של שר בריאות חדש, יש הקוראים להעניק תקציבים למערכת הבריאות, שלפיה מובטח סל שירותי בריאות מוגדר במימון ציבורי הניתן לכלל האוכלוסייה. תפיסת עולם זו דוגלת במתן פִּתרון ציבורי על-ידי התערבות פעילה של המדינה במערכת הבריאות כאמצעי להבטיח ביטחון חברתי וכלכלי לכלל האוכלוסייה בתחומי הרפואה, החינוך, הדיור, התעסוקה וההכנסה. לפי תפיסה זו מודגשים לא רק השִוויון בהזדמנויות, אלא גם השִוויון בתוצאות, תוך הבטחת זכאות אוניברסאלית לסל מוגדר של שירותי בריאות.

**ציין והצג** את הגישה החברתית-כלכלית הבא לידי ביטוי בדרישה לשר הבריאות החדש.

**הסבר** כיצד גישה זו בא לידי ביטוי בקטע שלפניך.

**ציין**- **גישה חברתית כלכלית-סוציאל-דמוקרטית.**

**הצג**- גישה חברתית כלכלית המדגישה את **השוויון** החברתי הכלכלי. מקדמת בשם הסולידריות שוויון כלכלי לצמצום פערים חברתיים-כלכליים. המדינה אחרית כלפי החלש מבחינה חברתית-כלכלית ונותן סיוע חברתי-כלכלי. המדינה מעורבת בתחום החברתי כלכלי במידה רבה. מחויבת ליצור רשת ביטחון סוציאלי רחבה, להבטחת קיום בסיסי בכבוד לכל אדם.

**הסבר-** הגישה החברתית-כלכלית הבאה לידי ביטוי בדרישה לשר הבריאות החדש, הגישה החברתית-כלכלית-סוציאל דמוקרטית. הממשלה החדשה ושר הבריאות החדש צריכים להתערב בנושא של מערכת הבריאות וזאת כדי להבטיח ביטחון חברתי וכלכלי לכל האוכלוסייה בהיבטים חברתיים-כלכליים. בכך ליצור שוויון הזדמנויות חברתי כלכלי לאזרחי המדינה "..... תפיסת עולם זו דוגלת במתן פִּתרון ציבורי על-ידי התערבות פעילה של המדינה במערכת הבריאות כאמצעי להבטיח ביטחון חברתי וכלכלי לכלל האוכלוסייה בתחומי הרפואה, החינוך, הדיור, התעסוקה וההכנסה. לפי תפיסה זו מודגשים לא רק השִוויון בהזדמנויות..".

 **חובה לענות על שאלה אחת מהשאלות 19-20.**

**ענו על אחת מן השאלות 19-20 (13 נקודות לכל שאלה).**

19. באחת המדינות הדמוקרטיות הוגש כתב אישום נגד ראש הממשלה מכהן. בעקבות כך, החל דיון ציבורי, האם יש לבטל לראש הממשלה את כתב האישום ולא להעמידו לדין.

יש התומכים בביטול כתב האישום, ואי-העמדה לדין של ראש הממשלה ויש המתנגדים לכך.

הבע את עמדתך בעניין זה. הצג שני נימוקים אחד התומך בעמדתך ואחד המתנגד לעמדתך, ומתבססים על מושגים מתחום האזרחות.

בכתיבתך הקפד על הרכיבים האלה:

א. **טענה** — הצג את עמדתך באופן ברור.

ב. **הנמקת עמדת**ך — הצג נימוק לעמדתך המבוסס על מושגים וידע מלימודי אזרחות

 ג. **הנמקת העמדה המנוגדת** — הצג נימוק לעמדה המנוגדת לעמדתך, המבוסס על מושגים וידע מלימודי האזרחות.

(2) אני בעד/נגד......

**(5.5) מושגים נגד הענקת חנינה: שלטון החוק, הזכות לשוויון.**

**(5.5) מושגים בעד הענקת חנינה: שלטון העם, בחירות.**

20. יש הטוענים כי ממשלת ישראל לא הייתה צריכה להתערב בפתיחת או סגירת מסעדות ומקומות בילוי בתקופת הקורנה, ויש לאפשר לציבור הרחב לקחת אחריות על מעשיו. מכאן שיש לפתוח את כל המסעדות ומקומות הבילוי באופן מידי, כמו שפתחו מתחמי עסקים, קניונים ובתי ספר.

הבע את עמדתך בעניין זה. הצג שני נימוקים אחד התומך בעמדתך ואחד המתנגד לעמדתך, ומתבססים על מושגים מתחום האזרחות.

בכתיבתך הקפד על הרכיבים האלה:

א. **טענה** — הצג את עמדתך באופן ברור.

ב. **הנמקת עמדתך** — הצג נימוק לעמדתך המבוסס על מושגים וידע מלימודי אזרחות

 ג. **הנמקת העמדה המנוגדת** — הצג נימוק לעמדה המנוגדת לעמדתך, המבוסס על מושגים וידע מלימודי האזרחות.

**המושגים נגד התערבות הממשלה: הזכות לשוויון, חופש העיסוק, הזכות לקניין.**

**המושגים בעד התערבות המדינה: הזכות לחיים וביטחון, תקש"ח (סמכויות הממשלה).**